หลังจากเมนส์หมดได้2วัน มีเพศสัมพันธ์ โดยสวมถุงยาง แต่พบว่าถุงยางรั่ว กินยาคุมฉุกเฉินหลังมีเพศสัมพันธ์ 8ชั่วโมง ผ่านไป3วัน มีเลือดออก ไม่ทราบว่าแบบนี้จะท้องไหมครับ
สวัสดีค่ะ หากประจำเดือนหมดไปแล้ว 2 วัน แล้วได้มีเพศสัมพันธ์ อาจไม่ใช่ระยะปลอดภัย ซึ่งหากถุงยางอนามัยรั่ว ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ภายใน 8 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากที่ทานยาคุมไป 3 วัน หากมีเลือดออก ก็น่าจะเกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นาน ซึ่งก็ไม่ได้อันตรายอะไรส่วนเรื่องการตั้งครรภ์นั้น หากจะให้แน่นอน ก็ควรตรวจจากปัสสาวะ หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับประจำเดือนในรอบต่อไปนั้น อาจมาช้ามากว่าปกติได้ จากผลของยาคุมฉุกเฉินค่ะ